Leo Ojakäär

Leo Ojakäär (26. aprill 1926 Valga – 23. november 2015https://www.geni.com/people/Leo-Ojak%C3%A4%C3%A4r/6000000108890418836) oli Ameerika Ühendriikides tegutsenud eesti keemik.Eesti teaduse biograafiline leksikon, 3. köide

Elulugu
Lõpetas Valga Gümnaasiumi, 1953 Illinoisis Millikini Ülikooli orgaanilise keemia alal; keemiamagister (1961 Virginia Polütehniline Instituut ja Riiklik Ülikool), Ph.D. (org keemia, 1964 samas), väitekiri "The synthesis and study of new aromatic polycyclic hydrocarbons". Oli 1956–59 Rutgersi Ülikooli uurimisassistent ja 1964–1994 ettevõtte E. I. duPont de Nemours & Co eksperimentaalosakonna (Wilmingtonis) keemik-uurija.

Teadustöö
Uurimisvaldkond: uued keemilised ühendid ja polümeermaterjalid, nende tööstuslik rakendus. Sünteesis ja uuris uusi kõrgmolekulaarseid aromaatseid süsivesinikke ja fluorosüsivesinikke, uusi isotsüanaate, uretaane ja neopreenühendeid, sünteetilist kummit ja elastomeere. Ameerika Keemiaühingu (ACS), Sigma X, Philambda Y liige. Avaldanud teaduspublikatsioone, üle 35 USA jt maade patendi.

Viited

Teoseid
 The Synthesis and Study of the New Aromatic Polycyclic Hydrocarbons. // Tetrahedron 847 (1966)
 Invention and Development of a New duPont Co Polyisocyanurate "Hylene" TRF and a Foam Insulation System. US Patent (1971), Can Patent (1970), Germ Patent (1967)
 Invention and Development of a New Tire Cord Adhesive Component for duPont Co. US patent (1974).

Kirjandus
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 84
 American Men and Women of Science V (1986), 929


Kategooria:Eesti keemikud
Kategooria:Eestlased Ameerika Ühendriikides
Kategooria:Sündinud 1926
Kategooria:Surnud 2015